text: اعلیٰ تعلیمی اداروں پر ایک عظیم ذمہ داری یہ عائد ہوتی ہے کہ وہ تعلیم کی جدیدکاری کے عمل کو مکمل کریں ۔ تکنالوجی اورمواصلات دنیا بھر میں کام کاج کو بڑی تیزی سے بدل رہے ہیں۔ اداروں کو جدیدترین تکنالوجی سے استفادہ کرنا چاہیئے ۔ تکنالوجی سے استفادہ کرتے ہوئے تعلیم کو مزید موثر بنانے کے لئے کوشاں ہونا چاہیئے ۔انھیں ان نصابات، پروگراموں اورڈھانچوں کو تسلیم کرنا چاہیئے تاکہ بدلتے ہوئے دورکی ضروریات سے ہم آہنگ رہ سکیں اور طلب کی توقعات پرپورے اترسکیں ۔